Romsdals Budstikke

Romsdals Budstikke er en partipolitisk uavhengig, men borgerlig og liberal dagsavis som utgis i Molde. Avisen er en av Norges eldste og har blitt gitt ut siden 1843. Romsdals Budstikke ble våren 2013 kåret til Årets avis av Mediebedriftenes Landsforening.

Organisasjon 
Romsdals Budstikke eies av Polaris Media ASA og hadde i 2022 34 årsverk og en omsetning på 85 millioner kroner. Dekningsområdet er kommunene Molde, Rauma, Vestnes, Aukra, Gjemnes og Hustadvika.

I konsernet Romsdals Budstikke inngår også avisene Åndalsnes Avis, Driva og nettavisen Rbnett samt lokalradiostasjonen 1 FM.

Historie 
Romsdals Budstikke var Romsdals første trykte avis, og kom første gang ut 4. juli 1843 – 80 år etter den første norske avisen, Norske Intelligenz-Seddeler. Den håndskrevne Molde Søndagsblad kom ut i 1830-årene. 12. mai 1848 fikk den unge Bjørnstjerne Bjørnson sin artikkel «Frihedens tale til Moldenserne» på trykk.

Fra den første utgivelsen i 1843 til i dag (2020) har Romsdals Budstikke kommet ut sammenhengende, og er den avisen i Norge som utenom Morgenbladet har kommet ut lengst under samme navn. Til å begynne med hadde avisen to utgivelser i uken, men økte etter hvert til tre utgivelser i uken. Fra 1. mars 1919 ble «Budstikka» dagsavis med 6 ukentlige utgaver. Nettutgaven ble lansert i 2000. 

Romsdals Budstikke var opprinnelig en Venstre-avis, men har vært partipolitisk uavhengig siden 1973. Per 2023 er Ole Bjørner Loe Welde ansvarlig redaktør. Torill Skuseth er nyhetsredaktør, mens Jan Inge Tomren er reportasjeredaktør.

På 2020-tallet har Romsdals Budstikke satset på podkaster og tv-produksjoner i tillegg til papiravis og nettavis.

Redaktører 

(redigert anonymt til 1882)

Opplag
Bekreftede netto opplagstall fra Mediebedriftenes Landsforening:

Romsdals Budstikkes priser

Vinnere Romsdals Budstikkes hederspris
Romsdals Budstikkes hederspris for fremragende idrettslig prestasjon gis til enkeltutøvere, ledere, lag eller organisasjoner i Romsdals Budstikkes område og som over tid eller ved spesielle anledninger leverer fremragende prestasjoner.
Molde og Omegn Idrettsforening (1992)
Kjetil Rekdal (1994)
Jim Svenøy (1996)
Kurt Asle Arvesen (1997)
Andrine Flemmen (1998)
Birgitte Sættem (1999)
Henriette Birkeland Kitel (2001)
Håvard Bjerkeli (2003)
Mette Solli (2004)
Molde Fotballklubb (2005)
Knut Anders Fostervold (2006)
Børge Søvik (2008)
Stian Vatne (2009)
Johan Remen Evensen (2011)
Daniel Berg Hestad (2012)
Åge Hareide (2014)
Kari Vikhagen Gjeitnes og Arild Monsen (2015)
Karoline Bjerkeli Grøvdal (2016)
Øyvind Nyhus (2017)
Ragnhild Mowinckel (2018)

Vinnere Årets romsdaling

Årets romsdaling kåres i samarbeid med leserne i desember hvert år. 

 1998: Kjell Magne Bondevik
 1999: Birgitte Sættem
 2000: Helge Farstad
 2001: Inge Kavli
 2002: Aud Mork
 2003: Kurt Hagerup
 2004: Anne Kristine Herje
 2005: Ane Brun
 2006: Kjell Inge Røkke
 2007: Knut Arne Solbjør
 2008: Kurt Asle Arvesen
 2009: Kjell Jonevret
 2010: Alexander Ø. Berg
 2011: Ole Gunnar Solskjær
 2012: Daniel Berg Hestad
 2013: Magne Hoseth
 2014: Asbjørn Skutholm
 2015: Anniken Obaidli
 2016: Bjørn Åge Misund
 2017: June Holm
 2018: Ragnhild Mowinckel
 2019: Erling Moe
 2020: Knut Marius Djupvik
 2021: Bjørn Tomren
 2022: Magnus Wolff Eikrem

Referanser

Kilder 
Mediebedriftenes Landsforening: Romsdals Budstikke Besøkt 6. november 2017

Eksterne lenker 
Romsdals Budstikke skannet av Nasjonalbiblioteket
Nettutgaven av Romsdals Budstikke, rbnett.no

Aviser i Møre og Romsdal
Medier i Molde
Aviser etablert i 1843
Polaris Media